open-index/open-wikipedia-markdown huggingface dataset:
נבחרת גביע דייוויס של שווייץ

**נבחרת גביע דייוויס של שווייץ** היא האלופה משנת 2014 של גביע דייוויס. 

נבחרת הטניס של שווייץ משחקת בגביע דייוויס החל משנת 1923, נכון לשנת 2025 שיחקה שווייץ מאז תחילת השתתפותה בגביע דייוויס 182 משחקים בינלאומיים, בהם ניצחה 84, כאשר היינץ גונטארד הוא השחקן עם מספר ההשתתפויות הבינלאומיות הגדול ביותר, 39 בסה"כ, לעומת זאת בעל שיא הניצחונות במשחקים, 37 במספרם הוא רוג'ר פדרר.

שווייץ העפילה לשלב הגמר בבית העולמי בשנת 1992 והפסידה לארצות הברית 3:1. בשנת 2010 ירדה שווייץ לבית האזורי I. שנה לאחר מכן היא עלתה בחזרה לבית העליון. בשנים 2012 ו-2013 היא הפסידה במשחקה הראשון בבית עליון אך נצחה במשחקי הפלייאוף ונשארה בבית העליון.

בשנת 2014, זכתה נבחרת שווייץ לראשונה בתולדותיה בגביע דיווייס לאחר ניצחון 3:1 בגמר על נבחרת צרפת 

שווייץ משחקת בצבעים אדום ולבן.  

## הישגים
* זכייה - 2014
*סגנית - 1992

## קישורים חיצוניים
* נבחרת גביע דייוויס של שווייץ - דף הנבחרת מאתר גביע דייוויס
## הערות שוליים

שווייץ
טניס
קטגוריה:שווייץ: טניס
טובה חסין

**טובה "טובהל'ה" חסין** (נולדה ב-7 ביולי 1947) היא מעצבת אופנה ישראלית.

## חייה
נולדה בשם **טובה מרון** בקיבוץ משמרות. את שנות ילדותה העבירה בבית הילדים עם החבר הטוב, שלום חנוך. שירתה בצבא כפקידה בצנחנים.
ממוזער
טובל'ה בילתה בגזירה ובתפירה עד שבשנות ה-70 עברה לתל אביב ועבדה כמוכרת בגדים. החנות הראשונה שלה נפתחה בשותפות מקצועית עם השחקנית ציפי שביט. אחרי סגירת הבוטיק של השתיים, הפכה טובל'ה לאחת מכהנות האופנה של תל אביב, כשפתחה חנות בגדים בצפון דיזנגוף בשנות ה-90. מבחינה עסקית, ניהל אותה בעלה עמית חסין.

בשנת 1998 בני הזוג חסין הורשעו, על פי הודאתם, בהעלמת הכנסות של כ-1.4 מיליון שקלים במהלך שנות המס 1993-1996. טובל'ה נידונה לשישה חודשי עבודות שירות ושנת מאסר על תנאי וכן קנס של 150 אלף שקל. על חברת טובל'ה הושת קנס של 50 אלף שקל. כאשר בעלה עמית חסין הורשע בעוד עבירה של קבלת דבר במרמה.

בין השנים 1968–2013 הייתה נשואה לעמית חסין, איש צבא לשעבר ואיש עסקים ולהם שלוש בנות, בהן מעצבת האופנה נעמה חסין.

בשנת 2015 הצטרפה בתה נעמה חסין לבית האופנה "טובל'ה" ויחד הן השיקו את הקו המשותף "טובל'ה פלוס". התצוגה הראשונה שלהן הייתה עבור קולקציית סתיו חורף 2016.

בשנת 2018 טובל'ה העבירה את המושכות לבתה נעמה חסין שיצרה לבדה את התצוגה והקולקציה של אותה השנה, ועברה לתפקיד הארט דיירקטור.

השתתפה בטלוויזיה בתוכנית הדוקו-ריאליטי "גולסטאריות" (עונת הנשים של "גולסטאר"), בתוכניות הדוקו "דוקוסלב" ו"סיפורי בדים", בתוכנית הראיונות "שניים", ובשעשעועון הסאטירי "פפראצי".

## קישורים חיצוניים

* 
* 
* 
* 
* 
* 
* 
* 

## הערות שוליים

קטגוריה:נשות אופנה ישראליות
קטגוריה:משמרות: אישים
קטגוריה:מעצבות אופנה ישראליות
קטגוריה:משתתפי גולסטאר
קטגוריה:מורשעות בעבירות מס בישראל
קטגוריה:ישראליות שנולדו ב-1947
קטגוריה:ישראלים שנולדו ב-1947
אן דה מונמורנסי

שמאל|ממוזער|200px|אן דה מונמורנסי
**אן דה מונמורנסי** (צרפתית: **Anne de Montmorency**; 15 במרץ 1493 - 12 בנובמבר 1567) היה מפקד צבא ומדינאי צרפתי. בן לבית מונמורנסי.

## חייו
נולד בעיירה שאנטיאי שמצפון לפריז לאב שהיה בעל מעמד מיוחד בחצרו של לואי השנים עשר מלך צרפת. היה בן טיפוחיה של המלכה אן מברטאן, אשת המלך, שהעניקה לו את שמה (אן) כשמו הראשון. קיבל את חינוכו בחצר המלכות יחד עם פרנסואה (פרנסואה הראשון מלך צרפת לעתיד).

כאשר פרנסואה הראשון עלה על כס המלוכה (1 בינואר 1515) דה מונמורנסי הפך לדמות חשובה בחצר המלכות. באותה שנה, כאשר המלך השתלט על העיר מילאנו, דה מונמורנסי התלווה אליו כשיצא עם צבאו לאיטליה, והצטיין בקרב מאריניאנו (13 - 14 בספטמבר). ב-1516 נתמנה למושל העיר נובארה שממערב למילאנו. ב-1518 היה אחד מבני הערובה שנשלחו לאנגליה להבטחת פירעון החוב  של פרנסואה הראשון להנרי השמיני מלך אנגליה עבור העיר טורנה (כיום בבלגיה). ביוני 1520 היה נוכח ב- "שדה אריג הזהב" שליד העיר קאלה, שם נפגשו שני המלכים ברוב פאר והדר. אחרי כן הופקד על ניהול המשא ומתן בין שתי הממלכות.

ב-1521 ארגן את ההגנה על העיר מזייה, שבגבולה הצפוני של צרפת, נגד צבא האימפריה הרומית הקדושה. באותה שנה פיקד על צבא השכירים השווייצרי שלחם לצד צרפת באיטליה. ב-1522 הובס בקרב ביקוצ'ה בצפון איטליה, אך למרות זאת זכה בתואר "מרשל של צרפת" כאות הוקרה על גבורתו. ב-1524 התלווה שוב לפרנסואה הראשון במערכה לכיבוש מילאנו, אך ב-24 בפברואר 1525 נלקח בשבי למדריד ביחד עם המלך לאחר שצבא המלך הובס בקרב פאביה בידי צבאו של קרל החמישי, קיסר האימפריה הרומית הקדושה. דה מונמורנסי השתתף במשא ומתן שהביא להסכם מדריד ששם קץ למלחמה הראשונה בין פרנסואה הראשון לבין קרל החמישי.

ב-1536 דה מונמורנסי השתתף בהגנה על חבל פרובאנס נגד קרל החמישי שפלש עם צבאו לצרפת, אחרי שפרנסואה הראשון פלש לדוכסות סבויה. ב-1538 נתמנה דה מונמרנסי למפקד העליון של הצבא הצרפתי. הוא ניסה להביא לפשרה בין שני המלכים, אך בהשפעת אן דה פיסלה הדוכסית ד'אטאמפ, שהייתה מאהבתו של פרנסואה הראשון, סר חינו של מונמורנסי בעיני המלך, וב-1541 הוא נאלץ לפרוש מחצר המלכות.

ב-1547 עם מות פרנסואה הראשון, ועם הכתרתו של אנרי השני למלך צרפת, דה מונמורנסי הפך ליד ימינו של המלך החדש. ב-1552 הוא לחם נגד צבא האימפריה הרומית הקדושה בחבל לורן, וכבש את הערים מץ, טול וורדן.אך ב-10 באוגוסט 1557 נחל מפלה בקרב סן-קנטן ונפל בשבי הספרדים.

במלחמות הדת בצרפת בין הקתולים לבין הפרוטסטנטים היה דה מונמורנסי אחד מאנשי הטראומוויראט הקתולי שכלל גם את פרנסואה הדוכס מגיז ואת סנט אנדרה. דה מונמורנסי נלקח בשבי על ידי הפרוטסטנטים בקרב דרה (19 בדצמבר 1562), אך יחד עם אחיינו גאספאר דה קוליני, שהיה אחד ממנהיגי הפרוטסטנטים, השתתף בשיחות שהובילו להסכם אמבואז בין הצדדים הלוחמים (19 במרץ 1563).

ב-10 בנובמבר 1567 דה מונמורנסי הוביל את צבאו לניצחון על הפרוטסטנטים בקרב סן דני שבו נפצע באופן אנוש, וכעבור יומיים מת מפצעיו בפריז.

למרות היותו קתולי נתן את חסותו לברנר פּאליסי ופעל לשחרורו ממעצר.

## קישורים חיצוניים

* 

קטגוריה:פוליטיקאים צרפתים
קטגוריה:אנשי צבא צרפתים
קטגוריה:מלחמות הדת בצרפת
קטגוריה:מסדר הבירית: אבירים וגבירות זרים
קטגוריה:בית מונמורנסי
קטגוריה:ילידי 1493
קטגוריה:נפטרים ב-1567
מנעלניים

**מנעלניים** (שם מדעי: Balaenicipitidae) היא משפחה של עופות מסדרת השקנאים  ששויכה בעבר  לסדרת החסידאים וכללה שלושה סוגים. שניים מהם נכחדו ונותר רק סוג בעל מין אחד - המנעלן (*Balaeniceps rex*). משפחה זו קרובה למשפחת הטגואניים.   

המשפחה הוגדרה ב-1853 על ידי החוקר הצרפתי שארל לוסיאן בונפרטה, בנו של לוסיאן בונפרטה.

המנעלן בעל מקור ענקי שצורתו חריגה: הוא פונה מטה ודומה לנעל,  מאפיין שהקנה לעוף את שמו. בקצה המקור יש קצה בולט מעוקל, העוזר לתפוס את הטרף. המנעלן הוא עוף גדול יחסית בגובה 1.5 מטר ומשקל של 4 עד 7 ק"ג. הוא חי סביב הביצות של אפריקה שמדרום לסהרה ובהן מחפש דגים, דו-חיים וטרף אחר אותו הוא לוכד בלסתותיו הגדולות.

## סוגים
*סוג ומין יחיד מנעלן (*Balaeniceps rex*)
**Goliathia* - נכחד. ייתכן שכלול בסוג מנעלן
**Paludiavis* - נכחד

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שקנאים
משה חסקין

הרב **משה חסקין** (תרל"ד 1872 - תש"י, 15 ביוני 1950) היה רב בליטא ובאוקראינה ולאחר מכן בירושלים.

## תולדותיו
הרב משה חסקין החל ללמוד בבית־המדרש "קברנים" בקובנה שבליטא בשנת תר"ן (1890). שם הוא פגש את החפץ חיים אשר הפגיש אותו עם הרב יצחק אלחנן ספקטור שאותו שימש במשך שלוש שנים ובין השאר שוחרר בהשתדלותו מגיוס לצבא. בשנת תרנ"ו (1896) נישא לחנה בת יהודה רבינוביץ' מהעיר יורבורג. לכבוד אירוסיו וחתונותו תרם כסף למען מיישבי ארץ ישראל. חסקין המשיך ללמוד עוד שלוש שנים בקובנה. בשנת תרנ"ט (1899) עבר לווילנה ושם למד עוד שנה עד שהתמנה לרב בעיירה קרקינובה (מחוז קובנה, ליטא) שם כיהן במשך חמש עשרה שנה עד שמלחמת העולם הראשונה הביאה לגירוש היהודים מהעיירה. בשנת תרע"ב (1912) ייסד ישיבה בקרקינובה, שבה למדו כ-60 תלמידים. על פי עדותו הישיבה זכתה לשם טוב ונחשבה למכינה לישיבת סלבודקה.

לפני חג השבועות תרע"ה (1915) גורש חסקין מקרקינובה ועבר לעיר פרילוקי (מחוז פולטבה, אוקראינה), שם התמנה בשנת תרע"ט (1919) לרב העיירה. בימי מלחמת האזרחים ברוסיה, עברה העיירה מיד ליד, ויהודיה עמדו בסכנת מוות ושוד, במיוחד תחת שלטונות פטליורה והצבא הלבן של אנטון דניקין. הרב חסקין סיפר שבמספר מקרים רק כפסע היה בינו לבין המוות. בלילה בו נסוג צבא דניקין מפני הצבא האדום הם רצחו 27 יהודים והרב חסקין עצמו ניצל בזכות מכר נוצרי שהחביא אותו.

תחת השלטון הקומוניסטי האנטי־דתי, סבל הרב חסקין מהצקות והשפלות, כמו כוהני הדת האחרים. הוא מספר שנאלץ לטאטא את רחובות העיר עם הרב ציפרינוביץ' במטאטאיהם הפרטיים, תחת עינם הפקוחה של השוטרים. ביתו הוחרם, והוא גר עם אשתו בעזרת הנשים של בית מדרש קטן.

בראשית שנת תרצ"ג נפטרה רעייתו. בערב פסח באותה שנה (1933) עלה לארץ ישראל, שבה כבר היו בנו ובתו. את הרישיון לעזוב את ברית המועצות קיבל בקושי רב, לאחר השתדלות בת שלוש שנים של קרובים וידידים ברוסיה, אמריקה וארץ ישראל. בירושלים הוא היה הגזבר של התאחדות הרבנים פליטי רוסיא ושאר ארצות.

בשנת תרצ"ח (1937/8) הוציא לאור בירושלים את ספרו "כלכלת שביעית", בו קיבץ את הלכות שנת השמיטה - מן המשנה, תלמוד בבלי, תלמוד ירושלמי, הרמב"ם, ראשונים וגדולי האחרונים, וביאר אותן. כן חיבר את "אהל משה" על סדר זרעים שבתלמוד הירושלמי.

נפטר ב-15 ביוני 1950 בירושלים, ונקבר בבית הקברות סנהדריה.לבנו הבכור קרא יצחק אלחנן, על שם רבו, הרב יצחק אלחנן ספקטור. נכדתו היא חנה הירש שהייתה הניצבת הראשונה במשטרה. נינו הוא מורה הדרך גלעד חסקין.

## קישורים חיצוניים

* הקדמת המחבר ל"כלכלת שביעית"
* 'חסקין, ר' משה ב"ר אפרים', בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר א: "אישים", תל אביב: עם הספר, תשכ"ז, עמ' 51 (, תמונה 1249). 

## הערות שוליים

קטגוריה:רבנים ליטאים
קטגוריה:רבנים ביישוב
קטגוריה:אנשי העלייה החמישית
קטגוריה:מחברי ספרות תורנית
קטגוריה:תלמידי הרב יצחק אלחנן ספקטור
קטגוריה:רבני הציונות הדתית בישראל
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1872
קטגוריה:ישראלים שנפטרו ב-1950
הר ורדה

**הר ורדה** (בערבית: **תל ורד**) הוא תל געשי (הר געש רדום) בצפון רמת הגולן שמתנשא כ־130–140 מטרים מעל הסביבה. גובהו 1,226 מטר מעל פני הים והוא ההר הגבוה ביותר ברמת הגולן והשני בגובהו בישראל אחרי החרמון, אם כי בשל היותו תל הוא לא מוגדר כחלק משרשרת הרי ישראל ולכן בפועל ההר השני בגובהו הוא הר מירון. ההר הוא חלק מקו התלים הישראלי, והוא שוכן בין הר כרמים להר חרמונית, צפונית־מזרחית לבוקעתא. במורדותיו המזרחיים של ההר מחצבת טוף נטושה. 

## ראו גם
*תל אל-אחמר

ורדה
קטגוריה:קו התלים הישראלי
ורדה
קטגוריה:בוקעתא

## הערות שוליים
קרקר

ממוזער|שמאל|200px|קרקר שבור
[ממוזער|שמאל|200px|"[סמרגוסבורד", ארוחת מזנון שוודית, בה מוגשים מגוון קרקרים וסוגי לחם לצד מתאבנים שונים]]
ממוזער|שמאל|200px|"קרקר צדפות"

**קרקר** או **מַצִּיָּה** הוא ביסקוויט אפוי שטוח ויבש העשוי בדרך כלל מקמח. ניתן להוסיף לבצק חומרי טעם או תבלינים, כגון מלח, עשבי תיבול, זרעים או גבינה, או לפזר מעל לפני האפייה. קרקרים ממותגים לעיתים קרובות כדרך מזינה ונוחה לצרוך מזון בסיסי או דגנים. הקרקר נחשב זול, יחסית, והוא בעל חיי מדף ארוכים.

ב-1801 פתח ג'וסיה בנט מפעל אפייה במילטון, מסצ'וסטס ומכר "ביסקוויט מים" - ביסקוויט עשוי קמח ומים שישרוד במסעות ימיים ארוכים היוצאים מנמל בוסטון. המפעל מכר קרקרים ששימשו במלחמת האזרחים האמריקנית. המפעל עדיין ממוקם במילטון, ומוכר קרקרים.

בצק הקרקר מחורר כדי למנוע יצירת כיסי אוויר בעת האפייה. לעיתים מוסיפים לבצק גבינה או תבלינים. את הקרקרים אוכלים כמו שהם או עם גבינה קשה, ממרח פטה, ממרח גבינה רכה ועוד. לעיתים מגישים אותם בארוחת מזנון לצד ממרחים ומטבלים שונים.

בארצות הברית קיימים סוגי קרקרים המוגשים לצד מרק או בתוכו, למשל קרקרים משושים המכונים "קרקר צדפות" משום שנהוג להגיש אותם עם צ'אודר צדפות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מגדנאות
קטגוריה:המטבח האמריקאי
מיקו בלו

**מנחם (מיקו) בלו** (נולד ב-26 בדצמבר 1947) הוא כדורגלן עבר ישראלי, אשר שיחק בעמדת המגן השמאלי בקבוצת מכבי תל אביב ובנבחרת . בלו הוא שיאן ההופעות של מכבי תל אביב בכל הזמנים.

## ביוגרפיה
בלו היה מבכירי הכדורגלנים בתל אביב בשנות ה-60 וה-70, וזכה עם מכבי בחמש אליפויות וחמישה גביעים. כנער הצטרף למועדון בגיל 12 וערך את הופעת הבכורה שלו בבוגרים בפברואר 1964, בגיל 16 וחודשיים בלבד, במשחק גביע המדינה נגד הפועל קריית אונו. בלו המשיך להציג יכולת גבוהה ויציבות גם בעונה לאחר מכן וסייע למכבי תל אביב להניף גביע שני ברציפות.

בלו זכור כמגן שיודע לעצור שחקנים אך בדרך מדויקת והגונה וב-17 שנותיו כשחקן נשלפה לחובתו כמות מועטה מאוד של כרטיסים. כמות התארים של בלו במכבי תל אביב היא חסרת תקדים עם חמש אליפויות, חמישה גביעי מדינה ופעמיים אליפות אסיה לקבוצות. בלו היה שותף באחת התקופות הטובות והמשמעותיות בהיסטוריה של מכבי תל אביב בסוף שנות ה-60 ותחילת שנות ה-70. תקופה זו החלה עם גביע המדינה ב-1966/1967, המשיכה עם אליפות העונה הכפולה של 1966/1968, גביע אסיה עונה לאחר מכן, אליפות ב-1969/1970 וגביע אסיה נוסף ב-1970/1971.

בלו שיחק בכל משחקי גביע אסיה הראשון בו זכו הצהובים והיה חלק מהניצחון 0-5 הבלתי נשכח בדרבי של עונת האליפות של 1969/1970. את כל הקריירה שלו עשה בלו במדי מכבי תל אביב עד אשר פרש ממשחק פעיל בשנת 1982.

בלו עומד בראש טבלת ההופעות בקבוצה עם 498 משחקי ליגה ובסך הכל 603 הופעות בכל המסגרות, אולם בכל משחקיו כבש רק שער בודד, במשחק גביע נגד מכבי רמת עמידר בעונת 1977/1978. עם זאת, בלו היה ידוע בניידותו ובנטייתו לסייע למשחק ההתקפה, בתקופה בה לא הרבו מגינים לעשות זאת.

## נבחרת ישראל
ביוני 1965, בעודו בן 17 וחמישה חודשים ערך בלו את הופעת הבכורה שלו בנבחרת ישראל, ועד היום הוא אחד מהשחקנים הצעירים ביותר שלבשו את מדי הנבחרת. בסך הכל רשם בלו 57 הופעות בינלאומיות, בין היתר בטורניר האולימפי מקסיקו 1968, כאשר הישגו הגדול ביותר הוא השתתפות במשחקי המונדיאל במקסיקו 1970, שבהם שיתף פעולה עם חבריו לקבוצה גיורא שפיגל וצביקה רוזן.

## תארים
**[[ליגת העל בכדורגל|אליפויות]]**: **5**
* 1966/1968, 1969/1970, 1971/1972, 1976/1977, 1978/1979
**[[גביע המדינה בכדורגל|גביעי מדינה]]**: **5**
* 1963/1964, 1964/1965, 1966/1967, 1969/1970, 1976/1977
'''גביע אסיה''': **2**
* 1968/1969, 1970/1971

## ראו גם
*ישראל במשחקי אסיה

## קישורים חיצוניים

* עמוד השחקן באתר הרשמי של מכבי תל אביב
* שיאן ההופעות חוגג 70: מזל טוב למיקו בלו, באתר הרשמי של מכבי תל אביב, 26 בדצמבר 2017

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני נבחרת ישראל
קטגוריה:כדורגלני גביע אסיה 1968
קטגוריה:כדורגלנים באולימפיאדת מקסיקו סיטי (1968)
קטגוריה:כדורגלנים אולימפיים ישראלים
קטגוריה:משתתפים ישראלים באולימפיאדת מקסיקו סיטי (1968)
קטגוריה:כדורגלני מונדיאל 1970
קטגוריה:ישראלים שנולדו ב-1947
ספירת מכתשים

ממוזער|ספירת מכתשים
**ספירת מכתשים** היא שיטה להערכת גיל פני השטח של כוכב לכת או ירח. השיטה מבוססת על הנחת היסוד ששכבות חדשות על פני השטח נוצרות ללא מכתשי פגיעה, ושמכתשי הפגיעה מצטברים בקצב ידוע. כיול השיטה מסתמך על מדידות הגיל של דגימות סלעים שהובאו מהירח, במשימות אפולו.

## ראו גם
* הירח
* מכתש פגיעה

## קישורים חיצוניים

## הערות שוליים

קטגוריה:טופוגרפיה של הירח
קטגוריה:מכתשי פגיעה
יאיר נוסובסקי

**יאיר נוסובסקי** (נולד ב-29 ביוני 1937) הוא כדורגלן עבר ישראלי ששיחק בעמדת השוער. נחשב לאחד מסמליו של מועדון הפועל כפר סבא.
## קריירה
נולד וגדל בתל אביב להורים שעלו ב-1925 מפולין ומליטא. גדל בשכונת מוצקין שליד גן מאיר והתחנך בבית הספר תל נורדאו. שיחק בקבוצת הנערים של הכח רמת גן וב-1953 עבר לקבוצת הנוער גדנ"ע יהודה. ב-1955 עבר לקבוצת הבוגרים של הפועל כפר סבא ושימש כשוער מחליף של חיים לוין ולאחר מכן כשוער מחליף של מקס ווזניאק

נוסובסקי ("נוסו") שיחק במדי הפועל כפר סבא בין השנים 1955–1971, ובין השנים 1973–1977. בתווך שיחק בקבוצות הפועל באר שבע והכח רמת גן, עמה היה שותף לזכייה באליפות המדינה בעונת 1972–1973, עת שיחק ברוטציה עם דני מאנו. בשנת 1975 זכה בגביע המדינה במדי כפר סבא.

"נוסו" זכה להבקיע 4 שערים מעמדת השוער. בסוף עונת 1976–1977 פרש נוסובסקי ממשחק ומונה למנהל הקבוצה בהפועל כפר סבא.

נוסובסקי שימש כשוער מחליף בנבחרת ישראל, והופיע במדיה שלוש פעמים: בשנת 1961 נגד נבחרת אנגליה עד גיל 23, בשנת 1965 נגד נבחרת בולגריה ובשנת 1970 נגד נבחרת אתיופיה. בנוסף, נוסובסקי היה חבר בסגל נבחרת ישראל למונדיאל 1970.

## חייו הפרטיים
נוסובסקי הוא גמלאי של חברת אגד ומתגורר כיום בהוד השרון. יש לו שני ילדים מנישואיו הראשונים ובת אחת מנישואיו השניים. בנו עופר שיחק גם הוא כשוער במדי הפועל כפר סבא.

## קישורים חיצוניים

* משחקי יאיר נוסובסקי בנבחרת ישראל, באתר ההתאחדות לכדורגל בישראל
* יאיר נוסובסקי, אתר הפועל כפר סבא
* 
* 

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני גדנ"ע יהודה
קטגוריה:כדורגלני הפועל כפר סבא
קטגוריה:כדורגלני הפועל באר שבע
קטגוריה:כדורגלני הכח תל אביב
קטגוריה:כדורגלני הכח רמת גן
קטגוריה:כדורגלני נבחרת ישראל
קטגוריה:כדורגלני מונדיאל 1970
קטגוריה:ישראלים שנולדו ב-1937
סאפוק

**סאפוק** (באנגלית: **Suffolk**) הוא מחוז במזרח אנגליה. עיר הבירה של המחוז היא איפסוויץ'. העיר לווסטופת, הנמצאת בצפון סאפוק, היא הנקודה המזרחית ביותר באנגליה. בשנת 2011 מנתה אוכלוסיית המחוז כ-730,100 איש.

## היסטוריה
האנגלים התיישבו באזור במאה ה-5, וסאפוק היה חלק מממלכת מזרח אנגליה. מקור השם סאפוק הוא מאנגלית עתיקה, פשוטו כמשמעו "עם דרומי" ("South Folk"), לעומתו ה"עם צפוני" ("North folk") הפך לנורפוק. עד המאה ה-17, המחוז היה מפיק חשוב של צמר.

בין 1888 ו-1974 היו שלושה מחוזות; סאפוק מערב, סאפוק מזרח ואיפסוויץ'.

ב-1943, מצא גורדון בוצ'ר את אוצר מילדנהול, אוצר של כלי כסף מתקופה בה האימפריה הרומית שלטה באיים הבריטיים.

## קישורים חיצוניים

* 
* המועצה המחוזית של סאפוק
* 

קטגוריה:אנגליה: מחוזות
*
קטגוריה:ממלכת מזרח אנגליה
משוואת וילר-דה ויט

**משוואת וילר-דה ויט** היא משוואה העוסקת בהסתברות למצוא את היקום כולו במצב מסוים מתוך אינסוף מצבים אפשריים, ומהווה ציון דרך בפיתוח תורת כבידה קוונטית.

את המשוואה פיתחו בצוותא ג'ון וילר (1911–2008) וברייס דה ויט  (1923–2004). הפירוש המקובל של המשוואה מתאר מספר אינסופי של היסטוריות אפשריות ליקום, אבל מסיבות שעדיין אינן ברורות, הסיכוי שרוב ההיסטוריות הללו תתגשמנה הוא כמעט אפסי, ורק סיכוייה של היסטוריה אחת גדולים במיוחד על מנת שתתקיים.

## ראו גם
* פירוש העולמות המרובים

## הערות שוליים

קטגוריה:מכניקת הקוונטים
ארוחת ביניים

**ארוחת ביניים** היא ארוחה קלה הנאכלת בנוסף לארוחות המלאות. היא עשויה להאכל בין ארוחת הבוקר לארוחת הצהריים ("ארוחת עשר"), בין ארוחת הצהריים לארוחת הערב כשעת התה, או לאחר ארוחת הערב, כארוחה האחרונה של היום (ארוחת לילה).
שמאל|ממוזער|250px|כריך איטלקי

ארוחת ביניים כוללת בדרך כלל משקה חם (קפה, תה) וחטיף קל, מתוק או מלוח, כגון פרי, עוגה או דבר מאפה אחר, כריך.

בתוכניות דיאטת רזון שונות, מומלצות שלוש ארוחות מלאות ושלוש ארוחות ביניים, על מנת למנוע תחושת רעב שעלולה לפגוע ביכולת להתמודד עם תפריט מופחת קלוריות.

בישראל, משרד הבריאות ממליץ שתזונת הילדים והנוער תכלול 2–3 ארוחות ביניים. ארוחות ביניים מומלצות גם למי שזקוק לתוספת קלוריות כגון העוסקים בספורט ונשים מניקות וכן לנשים הרות הסובלות מבחילות או סוכרת היריון, כדי להקל על התסמינים.

## קישורים חיצוניים
* 

## הערות שוליים

ביניים
פסקואל יורדן

**פסקואל יורדן** (בגרמנית: **Pascual Jordan**; 18 באוקטובר 1902 – 31 ביולי 1980) היה פיזיקאי עיוני גרמני שפעל בראשית פיתוחה של מכניקת הקוונטים. בפרט תרם רבות למכניקת המטריצות ותורת השדות הקוונטית.
הוא היה חבר המפלגה הנאצית משנת 1933, ולאחר מלחמת העולם השנייה היה חבר פרלמנט מטעם המפלגה הגרמנית־שמרנית CDU.

יורדן למד באוניברסיטת גטינגן וניכר שם בכישרונותיו המתמטיים. הוא היה מתלמידיו של מקס בורן ונתבקש על ידי מורו לסייע בפיתוח מכניקת המטריצות של ורנר הייזנברג. בכך תרם רבות לביסוסה של תורת הקוונטים החדשה. מאוחר יותר הרחיב את מחקריו לתחומי תורת היחסות הכללית ובעקבותיה פיתח את תורת היחסות הפרויקטיבית, המבקשת לאחד את שדה הכבידה עם השדה האלקטרומגנטי במסגרת של מרחב-זמן בן חמישה ממדים. יורדן עסק גם באסטרופיזיקה ובקוסמולוגיה וחקר את התהוותו וגילו של היקום.

ניסיונו למצוא מסגרת אלגברית לפורמליזם של מכניקת הקוונטים הוביל להמצאת אלגברות ז'ורדן הקרויות על-שמו.

## קישורים חיצוניים

* 
* 

קטגוריה:פיזיקאים גרמנים
קטגוריה:סגל אוניברסיטת רוסטוק
קטגוריה:זוכי מדליית מקס פלאנק
קטגוריה:בעלי תואר דוקטור מאוניברסיטת גטינגן
קטגוריה:גרמנים שנולדו ב-1902
קטגוריה:גרמנים שנפטרו ב-1980
צירוף מקרים

**צירוף מקרים** הוא מצב שבו בין שני מאורעות חסרי קשר נוצרת זיקה הנחשבת למעניינת. צירוף המקרים הופך למעניין יותר כאשר הזיקה נוצרת בין שתי סדרות של מאורעות. בקרב אנשים מאמינים קרוי לעיתים צירוף מאורעות טוב בשם **[[נס]]**, ויש הרואים בצירוף מקרים השפעה של כוח על-טבעי.
[שמאל|ממוזער|250x250 פיקסלים|[משפט הקוף המקליד: אם נמתין מספיק זמן, גם קוף יקליד – באופן מקרי – צירוף תווים שיתחבר לכדי כל כתבי שייקספיר]]
תורת ההסתברות והסטטיסטיקה מאפשרות לבחון עד כמה מקרי צירוף מקרים נתון, כלומר מה ההסתברות שצירוף מקרים זה אכן יקרה. בניתוח של צירוף מקרים נדרשת גם הבנה של משמעותו. לדוגמה, ההסתברות שאדם מסוים יזכה בפרס הראשון בהגרלת פיס מסוימת (המוכרת מיליון כרטיסים) היא 1 למיליון, כלומר הסתברות נמוכה ביותר. ההסתברות לזכייה בשבוע כלשהו בידי מי שמנוי על ההגרלה במשך 20 שנה, ולכן משתתף באלף הגרלות, היא 1 לאלף, כך שזהו צירוף מקרים פחות נדיר. ההסתברות שאדם כלשהו יזכה בהגרלה מסוימת (בהנחה שכל הכרטיסים נמכרו) היא 1 (ודאות), כך שבעצם הזכייה אין כל צירוף מקרים.

ללא ניתוח הסתברותי נאות, מאורעות עלולים להיראות אינטואיטיבית כצירופי מקרים מופלאים, אך לאחר ניתוח כזה מתברר שמדובר בתוצאה שכלל איננה מפתיעה. דוגמה נפוצה לכך היא פרדוקס יום ההולדת, המגלה כי במסיבה שבה משתתפים 23 אנשים לפחות, ההסתברות שלשניים מהם יש יום הולדת באותו יום גבוהה מחצי, כלומר זהו צירוף מקרים בנאלי, אף שברגע שקיומו מתברר, הוא מעורר התפעלות.

בפולקלור מקובלת הגישה לפיה תגליות מדעיות רבות התגלו באקראי, כתוצאה מצירוף מקרים מופלא, וללא כל כוונה לכך. עיון מעמיק מגלה שתפיסה כזו שגויה. בדרך כלל תגליות מתרחשות לאחר מידה כזו או אחרת של מחקר מקדים, אם כי לעיתים אכן המזל שיחק תפקיד מסוים, מצומצם ביותר, בהשגתן (ראו הרחבה בערך תגלית).

## ראו גם
* דילוגי אותיות בתורה
* חוק ליטלווד
* פוסט הוק ארגו פרופטר הוק
* דז'ה וו
* צירוף המקרים של לינקולן וקנדי

## קישורים חיצוניים
* מייקל שרמר, נס ברחוב ההסתברות באתר סיינטיפיק אמריקן
* 
* 
* דורון פישלר למה יש יותר מידי צירופי מקרים

## הערות שוליים

קטגוריה:פסאודו-מדע
קטגוריה:סטטיסטיקה
קטגוריה:אקראיות
תאוריית קלוצה-קליין

**תאוריית קלוצה-קליין** הייתה הצעה להתוויית תורה מאוחדת של כוח הכבידה והכוח האלקטרומגנטי - שני כוחות היסוד שהיו ידועים למדע בראשית המאה העשרים.

התאוריה שפותחה בשנת 1921 על ידי תיאודור קלוצה הייתה הרחבה של תורת היחסות הכללית, ולפיה די בכוח הכבידה כדי לתאר את כל תופעות הטבע, אלא שהוא פועל במרחב-זמן בעל חמישה ממדים. כך גם הציע גונר נורדסטרום שנים ספורות קודם לכן בתורת כבידה מקורית משלו, ואשר התצפיות סתרו את חיזויה.

בשנת 1926 הציע אוסקר קליין כי המימד הרביעי שהתווסף לשלושת ממדי המרחב הוא מעגל זעיר ברדיוס R שלא ניתן לצפות בו במציאות הגשמית, ולכן נראה העולם כבעל ארבעה ממדים בלבד ובו שני כוחות יסוד. עם זאת, מכשירי מדידה עתידיים שיוכלו לנצל אנרגיות גבוהות מ-R/1 יגלו, לסברתו של קליין, כי לעולם ישנם למעשה חמישה ממדים, ובהם מגולם הכוח האלקטרומגנטי בתור כוח הכבידה.  

בימינו ידועים שני כוחות יסוד נוספים: הכוח הגרעיני החלש והכוח הגרעיני החזק, ועדיין עומדת בעינה ההצעה לאחד את כל הכוחות במסגרת מרחב-זמן בעל ממדים נוספים, כמו בתורת M שלפיה המרחב-זמן הוא בעל 11 ממדים. בדרך הוספת הממדים ניתן לצמצם את מספר כוחות היסוד באופן תאורטי.

## הערות שוליים

קטגוריה:תורות פיזיקליות
גונר נורדסטרום

**גונר נורדסטרום** (Gunnar Nordström
, 12 במרץ 1881 – 24 בדצמבר 1923), פיזיקאי פיני.

בשנת 1908 השלים נורדסטרום את עבודת המחקר של לימודיו באוניברסיטת הלסינקי, ונעשה בה מרצה. בשנת 1912 פרסם תאוריית כבידה מקורית, וכעבור שנה החליפה בתאוריה חדשה שהייתה מושתתת על יחסי גומלין בשדה סקלרי. תאוריית הכבידה של נורדסטרום מעולם לא אוששה, אך במשך מספר שנים התחרתה עם תורת היחסות הכללית של איינשטיין. נורדסטרום גם שילב בה ממד חמישי, כך שכוח הכבידה לא היה אלא היבט נוסף של האלקטרומגנטיות במרחב-זמן בן חמישה ממדים.

## ראו גם
* פתרון רייזנר-נורדסטרום

## קישורים חיצוניים

* על כבידה ויחסיות – אווה אייזקסון (באנגלית)
* כבידה סקלרית וממד נוסף – פין רבנדל (באנגלית)

קטגוריה:בוגרי אוניברסיטת הלסינקי
קטגוריה:מדענים פינים
קטגוריה:פיזיקאים פינים
קטגוריה:ילידי 1881
קטגוריה:נפטרים ב-1923
צב יבשה

[ממוזער|250px|[צב יבשה מצוי]]

**צב יבשה** (שם מדעי: *Testudo*) הוא סוג במשפחת הצבים היבשתיים. הסוג כולל מינים קטני גוף החיים רק בדרום-מרכז אירואסיה וצפון אפריקה. שני מינים מהסוג חיים בישראל - היחידים מכל משפחתם.

## מיני הסוג
בסוג המינים הבאים:
* צב יבשה רוסי (*Testudo horsfieldii*) - כמה חוקרים רואים בו מין יחיד בסוגו.
* צב יבשה מצרי (*Testudo kleinmanni*)
* צב יבשה מדברי (*Testudo werneri*)
* צב יבשה מצוי (*Testudo graeca*)
* צב יבשה אירופי (*Testudo hermanni*)
* צב יבשה מרגינטי (*Testudo marginata*)

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:צבים יבשתיים
שרגא בר

**שרגא בר** (24 במרץ 1948 – 27 באוקטובר 2025) היה כדורגלן ישראלי ששיחק בעמדת המגן הימני בקבוצת מכבי נתניה ובנבחרת ישראל.

## ביוגרפיה
בר נולד בגרמניה ועלה לישראל בשנת 1949. הוא החל לשחק כדורגל בגיל 9 במחלקת הנוער של מכבי נתניה, ובשנת 1965 שבר את שיא המועדון כאשר עלה לקבוצת הבוגרים של המועדון בגיל 15 וחצי. בר שיחק במכבי נתניה עד שנת 1978 וזכה עמה בשלוש אליפויות, כולל דאבל בעונתו האחרונה במועדון. לאחר שעזב את נתניה שיחק גם בהפועל רמת גן.

בשנת 1966 ייצג את נבחרת הנוער של ישראל בבנגקוק ובשנת 1967 בקוריאה הדרומית. בר זומן לראשונה לסגל נבחרת ישראל הבוגרת בשנת 1968, ואת הופעת הבכורה שלו ערך במשחק ידידות מול נבחרת צפון אירלנד באצטדיון בלומפילד. את שערו היחיד במדי הנבחרת כבש בר בטורניר הכדורגל באולימפיאדת מקסיקו (1968), בניצחון 3–1 מול נבחרת אל סלבדור. בר הגיע לשיאו המקצועי ככדורגלן בשנת 1970, כשותף במשחקי הנבחרת במונדיאל 1970 שנערך במקסיקו. בסך הכול הופיע בר 34 פעמים במדי הנבחרת ולזכותו שער בודד.

בר שיתף פעולה במכבי נתניה עם אחיו, חיים בר, גם הוא שחקן נבחרת ישראל.

בר נפטר ב-27 באוקטובר 2025, בגיל 77.

## תארים
;מכבי נתניה
* אליפות (3): 1970/71, 1973/1974, 1977/1978
* גביע המדינה (1): 1977/1978
* אלוף האלופים (1): 1973/1974

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל רמת גן
קטגוריה:כדורגלני נבחרת ישראל
קטגוריה:ישראלים ילידי גרמניה
קטגוריה:עולים לאחר קום המדינה: 1948–1950
קטגוריה:כדורגלנים אולימפיים ישראלים
קטגוריה:משתתפים ישראלים באולימפיאדת מקסיקו סיטי (1968)
קטגוריה:כדורגלנים באולימפיאדת מקסיקו סיטי (1968)
קטגוריה:כדורגלני מונדיאל 1970
קטגוריה:ישראלים שנולדו ב-1948
קטגוריה:ישראלים שנפטרו ב-2025
חתך

**חתך **הוא כינוי להפרדה בין שני חלקים או יותר. למשל: קבוצות (חתך-דדקינד), מרחבים (חתכי חרוט) וכולי. החלקים אינם חייבים להיות שווים אך עליהם להיות מאותו סוג.
סולומון חלפון

**סולומון חלפון** (רומנית: **Solomon Halfon**;  1790–1862), בנקאי ומהפכן יהודי רומני בן העדה הספרדית מבוקרשט.
## חייו
סולומון חלפון היה הבנקאי של המושל העות'מאני באדריאנופול וב-1829 עבר עם משפחתו לנסיכות ולאכיה, שם היה מייסד של בנק חשוב, שנשא את שמו, "בנק חלפון ובניו", ואבי משפחת בנקאים. הוא היה שותפו לעסקים של הילל מנוח ואף ממשיכו במועצת העיר של בוקרשט. חלפון, יחד עם הבנקאים דוויצ'ון באלי והילל מנוח והציירים ברבו איסקובסקו וקונסטנטין דניאל רוזנטל, היה בין תומכי מהפכת 1848 (ולאכיה).

לאחר מותו של סולומון עבר ניהול הבנק לבניו, אברהם ויוסף נסים.

## לקריאה נוספת

* Contribuţia evreilor din România la cultură şi civilizaţie - Editura Hasefer.


## הערות שוליים

קטגוריה:בנקאים יהודים רומנים
קטגוריה:מהפכנים רומנים
קטגוריה:פוליטיקאים יהודים רומנים
קטגוריה:יהודים ספרדים ברומניה
קטגוריה:מהפכנים יהודים
קטגוריה:ילידי 1790
קטגוריה:נפטרים ב-1862
אלי בן רימוז'

**אלי (אליהו) בן רימוז**' (נולד ב-20 בנובמבר 1944 בצרפת) הוא כדורגלן עבר ישראלי. שיחק בהפועל ירושלים בשנות ה-60 וה-70, מלך השערים של הקבוצה בכל הזמנים עם 110 כיבושים וחבר היכל התהילה של הכדורגל הישראלי.

## קריירה
בן רימוז' נולד בצרפת ועלה לארץ בגיל 3. את ילדותו המוקדמת העביר בן רימוז' בפתח תקווה, בגת רימון, וכילד היה מגיע לצפות במשחקים ואימונים של הפועל פתח תקווה. בגיל 8 עברה המשפחה לירושלים לשכונת קטמון שם התחיל לשחק בילדים ולאחר מכן בנוער של קבוצת הפועל ירושלים והתברר במהרה כשחקן כשרוני בעמדת החלוץ, וזכה לכינוי "הבלרינה" בזכות קלילותו על המגרש. אימו נפטרה בגיל 37, ולאחר מכן אביו עזב לארצות הברית, ואחריו כל משפחתו, אך הוא נשאר בישראל ושיחק בנוער של הפועל ירושלים.

את בכורתו במדי הבוגרים ערך רימוז' ב-4 בנובמבר 1963, במשחק ביתי מול בני יהודה תל אביב, שהסתיים בתוצאה 2-0 לטובת הפועל. בן רימוז' בישל את השער השני, שהבקיע מרדכי כהן. בן רימוז' כונה על ידי אוהדי הקבוצה בכינוי "חוזליטו״ על שם ילד הפלא הספרדי שהיה פופולרי בשנים אלו. במקביל החל לעבוד בעיריית ירושלים ברשות הספורט כאחראי על הכדורגל בבתי הספר. בשנת 1967 זומן לראשונה לנבחרת ישראל. בשנת 1970 ערך את הופעת הבכורה שלו בנבחרת נגד הנבחרת האולימפית של רומניה. כן היה בסגל הנבחרת באותה שנה למונדיאל 1970 שנערך במקסיקו, אך לא שותף באף אחד משלושת המשחקים שהנבחרת שיחקה בטורניר.

באותה שנה היה מלך שערי הליגה הלאומית עם שיא כיבושים של 23 שערים לעונה. כמו כן, היה שותף לזכייתה של הפועל ירושלים בגביע המדינה ב-1973. מלבד עונה אחת (1977/1978) בה שיחק בבני יהודה תל אביב תחת אימון שותפו לשעבר בהפועל ירושלים צבי סינגל, שיחק בן רימוז' בכל שנותיו בהפועל ירושלים ובשנת 1979 פרש מכדורגל פעיל.

## תארים
### תארים קבוצתיים
'''הפועל ירושלים'''
* גביע המדינה (1) : 1972/1973

### תארים אישיים
* מלך השערים של הליגה הלאומית (1): 1970/1971

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל ירושלים
קטגוריה:כדורגלני בני יהודה תל אביב
קטגוריה:כדורגלני מונדיאל 1970
קטגוריה:ירושלים: כדורגלנים
קטגוריה:כדורגלני נבחרת ישראל
קטגוריה:חברי היכל התהילה של הכדורגל הישראלי
קטגוריה:ישראלים ילידי צרפת
קטגוריה:גת רימון: אישים
קטגוריה:ישראלים שנולדו ב-1944
קטגוריה:ישראלים שנולדו ב-1947
אוטיס רדינג

**אוטיס ריי רדינג, ג'וניור** (באנגלית: **Otis Ray Redding, Jr**; 9 בספטמבר 1941 – 10 בדצמבר 1967) היה זמר נשמה אמריקאי. נודע בזכות שירו המפורסם "Sittin' on the Dock of the Bay". נחשב לאחד מזמרי הנשמה החשובים בשנות ה-60 והשפיע על התפתחות המוזיקה השחורה בסגנונות גוספל פאנק (Funk), רית'ם אנד בלוז ומוזיקת נשמה עמוקה.

רדינג נולד בדוסון שבג'ורג'יה. בגיל חמש עבר עם משפחתו למייקון שבג'ורג'יה, שם הוא שר במקהלת הכנסייה. ב-1960 החל לפתח קריירה מוזיקלית מקצועית לצידו של גיטריסט הבלוז ג'וני ג'נקינס, תחת השם "Otis and The Shooters". הוא הוחתם לחברת-בת של אטלנטיק רקורדס, סטאקס רקורדס.

ב-1965 כתב והקליט את השיר "Respect" כשיר התרברבות גברי. ב-1967 ביקש המפיק ג'רי וקסלר מארית'ה פרנקלין לשיר את השיר כחלק מניסיונו לשנות את תדמיתה ולהפוך אותה לזמרת נשמה. השיר בביצועה היה ללהיט של שחרור והעצמה נשית, זכה בשלושה פרסי גראמי, נכלל באוסף ספריית הקונגרס, ונבחר במקום החמישי בין "500 השירים הטובים ביותר של כל הזמנים" של המגזין "רולינג סטון".

המגזין "רולינג סטון" דירג את אוטיס במקום ה-8 ברשימת 100 הזמרים הגדולים בכל הזמנים.

אוטיס רדינג נהרג בהתרסקות מטוס לאגם מונונה במדיסון שבוויסקונסין, יחד עם עוד שישה אנשים, מהם ארבעה מחברי להקתו The Bar-Kays (שניים מחברי הלהקה ניצלו). הדבר קרה יומיים לאחר שהקליט את הלהיט Sittin' on the Dock of the Bay. מיד לאחר מותו הגיע השיר למקום הראשון במצעד הפזמונים הכללי של בילבורד.

בשנת 1991 הוזכר, לצד וילסון פיקט, בסרט "הקומיטמנטס", כאחד מאבות מוזיקת הנשמה, ושיריו "(Mr Pitiful", "Try a Little Tenderness", "Hard to Handle", "Fa Fa Fa Fa Fa (Sad Song" ו-"I've Got Dreams to Remember" זכו לביצועים חדשים ונחשפו לקהל שלא הכיר אותו בשעתו.

## מורשת
רדינג יקבל לאחר מותו כוכב על שדרת הכוכבים של הוליווד ב-4 באוקטובר 2024.

באוקטובר 2024, פורסם כי ג'ון בויגה ודניאל דדויילר יגלמו את רדינג ואשתו זלמה רדינג בסרט ביוגרפי בשם "Otis & Zelma". הסרט יעסוק בחייו של רדינג, ויתמקד בסיפור האהבה והנחישות של זלמה רדינג לשמר את המורשת המוזיקלית של אוטיס ב-56 השנים שלאחר מותו. הסרט זוכה לתמיכה מלאה מצד זלמה רדינג ועזבונו של רדינג.

## דיסקוגרפיה
# 1964 Pain In My Heart
# 1965 The Great Otis Redding Sings Soul Ballads
# 1965 Otis Blue: Otis Redding Sings Soul
# 1966 The Soul Album
# 1966 Complete & Unbelievable: The Otis Redding Dictionary of Soul
# 1967 King & Queen (עם קרלה תומאס)

אלבומי סטודיו שיצאו לאחר מותו:

# 1968 The Dock Of The Bay
# 1968 The Immortal Otis Redding
# 1969 Love Man
# 1970 Tell The Truth

## קישורים חיצוניים

* 

* 
* 
* 

## הערות שוליים

קטגוריה:זמרים אמריקאים
קטגוריה:זוכי פרס גראמי
קטגוריה:חברי היכל התהילה של הרוק אנד רול
קטגוריה:אמריקאים שנהרגו בתאונות אוויריות
קטגוריה:אמריקאים שנולדו ב-1941
קטגוריה:אמריקאים שנפטרו ב-1967
צבי יבשה

**צבי יבשה** (שם מדעי: Testudinoidea) הם על-משפחה בתת-סדרת צבים חבויי-צוואר (Cryptodira) שבסדרת הצבים. רק משפחה אחת בקבוצה כוללת צבי יבשה אמיתיים ושאר המינים חיים בביצות ובנהרות איטיים, רוב הזמן בשחייה. עם זאת כולם יכולים לצאת מהמים לפרקי זמן ממושכים או פחות להתחמם בשמש ויכולים לנוע ביעילות על היבשה.

צבי היבשה מתחלקים לארבע משפחות ועוד שלוש שנכחדו:
* צבי בריכה (Geoemydidae)
* צבים ראשתניים (Platysternidae) בה מין יחיד צב ראשתני (Platysternon megacephalum)
* צבים ביצתיים (Emydidae)
* צבים יבשתיים (Testudinidae)
* Haichemydidae – נכחדה
* Lindholmemydidae – נכחדה
* Sinochelyidae – נכחדה

## קישורים חיצוניים

קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר
קטגוריה:צבים חבויי-צוואר
בארילוצ'ה

שמאל|ממוזער|250px|מראה העיר והאגם
**סן קרלוס דה בארילוצ'ה** (בספרדית: **San Carlos de Bariloche**), המכונה בקיצור **בארילוצ'ה**, היא עיר קיט בפרובינציית ריו נגרו בארגנטינה. העיר שוכנת במורדות הרי האנדים, לחופו של אגם נאוול ואפי מוקפת באגמים (אגם גוטיירז, אגם מורנו ואגם מסקרדי) ובהרים (טרונדור, סרו לופז וסרו קטדרל - אחד מאתרי הסקי החשובים בדרום אמריקה). בשנת 2010 התגוררו בה כ-113,000 תושבים.

## היסטוריה
מקור שמה של העיר במילה Vuriloche בשפת המפוצ'ה, שפירושה "האנשים שמעבר להרים". אחד מתושביה הראשונים של העיר היה קרלוס וידרהולד, והמתיישבים החליטו לקרוא על שמו את עירם. במכתבים שנשלחו אליו הוא כונה בטעות "סן קרלוס" במקום "דון קרלוס". הטעות השתרשה, והעיר נקראה סן קרלוס דה בארילוצ'ה.

אף שראשוני המתיישבים, מהגרים מאוסטריה ומגרמניה, הקימו את בארילוצ'ה ב-1895, תאריך הייסוד הרשמי שלה על ידי ממשלת ארגנטינה הוא ה-3 במאי 1902. ב-1909 כבר התגוררו בה 1,250 תושבים ונסללה דרך שקישרה אותה עם נאוקן. עם זאת, עד להגעת מסילת הברזל ב-1934, העיר נסמכה בעיקר על שירותים ומוצרים שהגיעו מצ'ילה, שהגישה אליה הייתה קלה יותר.

בין 1935 ל-1940 הוקמו בעיר המבנים המרכזיים: בית העירייה, הספרייה, התיאטרון, הדואר, תחנת המשטרה והקתדרלה.

### נאצים בבארילוצ'ה
ב-1995 התפרסם על ידי ABC כי קציני האס אס אריך פריבקה וריינהרד קופס נמלטו בזהות בדויה ומתגוררים בבארילוצ'ה. פריבקה אף לימד בבית ספר מקומי, הוא נעצר והוסגר לאיטליה. קופס התגורר בבארילוצ'ה עד מותו בשנת 2001.

## תיירות
כלכלת בארילוצ'ה נשענת בעיקר על תיירות. בסמוך לעיר שוכן אתר הסקי סרו קתדרל שפועל בחורף, ובקיץ מושכים את התיירים חופי האגם.

בהיותה העיר הגדולה ביותר באזור האגמים הארגנטינאי, היא מהווה נקודת מוצא נוחה לטיולים רבים באזור.

בעיר פועלים מספר מפעלים מקומיים לשוקולד, המהווים אף הם מוקד משיכה לתיירים מהרבה מדינות.

## מדע ומחקר
בסמוך לעיר שוכן המרכז האטומי של בארילוצ'ה, שהוא מרכז המחקר של הוועדה הלאומית לאנרגיה אטומית. במרכז שוכן אינסטיטוטו באלסיירו, שהוא מוסד חינוך לסטודנטים מצטיינים בפיזיקה ובהנדסה.

## תחבורה
בבארילוצ'ה פועל נמל התעופה הבין-לאומי טניאנטה לואיס קנדלריה, המקשר את בארילוצ'ה עם ערים שונות ברחבי ארגנטינה, וכן עם המדינות השכנות. חברות אוטובוסים מפעילות קווים סדירים מבארילוצ'ה לערים הגדולות בארגנטינה, וכן למספר יעדים בצ'ילה. בארילוצ'ה היא גם תחנתו האחרונה של קו הרכבת הפטגונית, שמוצאו בעיר ויידמה שלחוף האוקיינוס האטלנטי.

## קישורים חיצוניים

* 
* מידע תיירותי על בארילוצ'ה 
* בית חב"ד בארילוצ'ה 
* אתר המרכז האטומי של בארילוצ'ה 
* 
* 
* 

*
קטגוריה:פרובינציית ריו נגרו: ערים
קטגוריה:יישובים שהוקמו ב-1902
צבים יבשתיים

[ממוזער|230px|[צב יבשה ענק.]]
[230px|ממוזער|[צב דרבוני.]]
[230px|ממוזער|[צב הפנקייק.]]
**צבים יבשתיים** (שם מדעי: Testudinidae) היא משפחת צבים בעל-משפחה צבי יבשה (Testudinoidea). במשפחה שתי תת-משפחות: Testudininae ו-Xerobatinae.
## מאפיינים
משפחה זו כוללת צבים בגדלים שונים החיים ביבשה. הם איטיים ובעלי שריון גדול המגן עליהם מטורפים וממזג אוויר קשה. הם צמחוניים כמעט לגמרי. רבים מהם חיים באזורים מדבריים ויכולים להחזיק הרבה זמן ללא שתייה ומזון. כמו כן הם מגיעים לגיל מופלג.

צבי היבשה הגדולים ביותר הם צב גלאפגוס וצב אלדברה שאורכם עולה על 120 סנטימטר ומשקלם עולה על 250 קילוגרם. לצידם מינים קטנים, כגון צב יבשה מדברי, שאורכו הוא כ-13 סנטימטר בלבד והקטן ביותר הוא המין צב כף מנומר, הקטן שבצבים שאורכו 6–8 סנטימטרים בלבד.

צבים אלו חיים מדרום אמריקה הצפונית עד דרום אמריקה הדרומית, סביב אגן הים התיכון, ברחבי אירופה ואסיה עד לדרום-מזרח אסיה, אפריקה הטרופית ומדגסקר. הצבים היבשתיים חיים במגוון רחב של בתי גידול מאזורים מדבריים וסוואנות עד ליערות גשם טרופיים. הצבים היבשתיים הם אוכלי כול וניזונים בעיקר מעשבים, עשבים שוטים, פרחים, ירקות ופירות אך גם מחסרי חוליות קטנים כמו חרקים, שבלולי יבשה ותולעים טבעתיות.

## סוגים
במשפחה הסוגים הקיימים הבאים:
* סוג ומין יחיד צב אלדברה (*Aldabrachelys gigantea*)
* צב מדגסקר (*Astrochelys*)
* צב נאוטרופי (*Chelonoidis*) ובו המין צב גלאפגוס
* סוג ומין יחיד - צב קשותי (*Chersina angulata*)
* סוג ומין יחיד - צב דרבוני (*Centrochelys sulcata*)
* צב גופר (*Gopherus*)
* צב כוכבי (*Geochelone*)
* צב הכף (*Chersobius*) - בו המין צב כף מנומר
* *Homopus*
* *Indotestudo*
* צב מפריק (*Kinixys*) - בו צב בל מפריק
* סוג ומין יחיד - צב הפנקייק (*Malacochersus tornieri*)
* צב הודו-סין (*Manouria*)
* סוג ומין יחיד - צב נמרי (*Stigmochelys pardalis*)
* *Psammobates* - בו המין צב משונן-שריון
* *Pyxis*
* צב יבשה (*Testudo*)

**סוגים שנכחדו**:
* *Megalochelys* - בו צב האטלס
* הספרוטסטודו (*Hesperotestudo*)
* סילינדרספיס (*Cylindraspis*)
* *Hadrianus*
* *Xerobates*
* *Stylemys*
* טיטנוצ'לון (*Titanochelon*)
* *Sinohadrianus*
* *Kansuchelys*

## תמונות

קובץ:Testudo marginata, Vermion.jpg|צב מרגניטי
קובץ:Steppenschildkröte (2) 2006-07.JPG|צב יבשה רוסי
קובץ:Chelonoidis denticulata Peru 03.jpg|צב צהוב כפות
קובץ:Gopher Tortoise crossing the beach.... - Flickr - Andrea Westmoreland.jpg|צב גופרי


## קישורים חיצוניים

* 

*
קטגוריה:טקסונים שתוארו בידי אוגוסט בטש
קטגוריה:בעלי חיים שתוארו ב-1788
בנימין וולפוביץ'

**בנימין וולפוביץ**' (2 בפברואר 1923 – י"ג בשבט תש"ע, 28 בינואר 2010) היה ראש המועצה המקומית רעננה (1969–1981) וראש העיר רעננה (1981–1989).

## ביוגרפיה
נולד ב-2 בפברואר 1923 בנובוגרודק, פולין. בילדותו התחנך ב"חדר", ובו קיבל חינוך מסורתי ורכש השכלה כללית בשפה העברית. את לימודיו השלים בנערותו בבתי-ספר פולניים ורוסיים.

וולפוביץ' ניסה לעלות לארץ ישראל בחורף 1946 באוניית המעפילים "מולדת", לאחר ששרד את השואה, שבמהלכהּ שהה במחנות ריכוז, בהם מאוטהאוזן. אולם, בטרם הספיק להגיע לחוף-מבטחים, הוגלה לקפריסין עם תפיסת האונייה בסמוך לחופי הארץ. בחודש ינואר 1949 הגיע לישראל והתגורר בכפר ח'רבת עזון. תוך זמן קצר נבחר לראש הכפר.

בשנת 1950 החל לעבוד כמזכיר האיגוד המקצועי במועצת הפועלים במועצה המקומית רעננה. בשנת 1963 נבחר לתפקיד מזכיר מועצת הפועלים ביישוב, ובשנת 1968 התמנה למזכיר ארגון משקים זעירים במרכז החקלאי.

בבחירות המקומיות שהתקיימו בשנת 1969, עמד בראש רשימת המערך ונבחר לכהונת ראש המועצה המקומית, תפקיד אותו מילא במשך ארבע קדנציות עד לשנת 1989. בימי כהונתו הוקמו ברעננה מרכז-הקליטה, מרכז ספורט, בית "יד לבנים", מועדון כדורת וסקווש, קאנטרי קלאב ומבני חינוך רבים. המועצה המקומית בתקופתו הכפילה את מספר תושביה, ובשנת 1982 קיבלה מעמד של עיר.

החל משנת 1989 וולפוביץ' כיהן בראש העמותה למען האזרח הוותיק ברעננה.

עם סיום תפקידו כראש העירייה שימש וולפוביץ' כיו"ר "העמותה למען הקשיש" ברעננה ופעל רבות למען אוכלוסיית גיל הזהב בעיר. זאב בילסקי, אשר החליף את וולפוביץ' בתפקיד ראש העיר, העניק לו בשנת 1990 את תואר יקיר העיר רעננה.

נפטר ברעננה ב-28 בינואר 2010, ונקבר בבית העלמין הישן ברעננה.

## קישורים חיצוניים
* בנימין וולפוביץ', באתר מורשתרעננה

## הערות שוליים

קטגוריה:ראשי מועצת רעננה
קטגוריה:ראשי עיריית רעננה
קטגוריה:ישראלים ילידי פולין
קטגוריה:יהודים בשואה: פולין
קטגוריה:אסירים במחנה הריכוז מאוטהאוזן
קטגוריה:גולי מחנות המעצר בקפריסין
קטגוריה:מזכירי מועצות פועלים
קטגוריה:ראשי רשויות מקומיות מטעם העבודה
קטגוריה:עולים לאחר מלחמת העולם השנייה
קטגוריה:יקירי רעננה
קטגוריה:אישים הקבורים בבית הקברות הישן של רעננה
קטגוריה:ישראלים שנולדו ב-1923
קטגוריה:ישראלים שנפטרו ב-2010
A-12 אוונג'ר

**A-12 אוונג'ר** (באנגלית: **Avenger**; מילולית: "נוקם") הייתה תוכנית אמריקנית של מקדונל דאגלס וג'נרל דיינמיקס לפיתוח מטוס תקיפה חמקן לכל מזג אוויר שיחליף את ה-A-6 אינטרודר בצי האמריקני ובחיל הנחתים האמריקני. התוכנית הייתה לקנות 620 כאלה עבור נושאות המטוסים, ועוד 238 בשביל חיל הנחתים.

המטוס תוכנן ככנף מעופפת בצורת משולש שווה-שוקיים, כאשר תא הטייס מוקם ליד קודקודו. המטוס יועד להיות מונע על ידי שני מנועי טורבו-מניפה מדגם F412-GE-D5F2 מתוצרת ג'נרל אלקטריק, היוצרים דחף של 13,000 ליברות-כוח (58 קילו-ניוטון) כל אחד, ונועד לשאת שני טילי AIM-120 אמראם, שני טילי AGM-88 הארם ופצצות שונות. כל החימוש נישא בארבעה תאים פנימיים, כששניים נועדו לחימוש אוויר-אוויר, הגנה עצמית - ושניים נועדו לפצצות. בסך הכל נשא המטוס 2.3 טונות של חימוש. על הנייר, זה מעט מאוד; מטוסים מ-1947 בגודל דומה נשאו יותר. לשם השוואה, אינטרודרים נושאים 8.2 טונות של חימוש, כולל מטען חורג כמו מוקשים ימיים, מל"טים להטעיית נ"מ ועוד. המטוס יועד לפעול מנושאות מטוסים ולכן כנפיו תוכננו כך שניתן יהיה לקפלן בעת חניה על-מנת להקטין את מוטת הכנפיים.

לצד החמקנות המבנית, קיבל ה־A-12 אוונג'ר עוד ציוד להגנה. בין המפלטים הותקנו כוורות של נורי הטעיה, ולצדן מערכת בשם ALE50, שהיא בעצם פיתיון מכ"ם נגרר: גוף שנפלט מהמטוס ומחובר אליו בכבל ארוך, ועוצב כך שיחזיר היטב קרינת מכ"ם. אם נחשף האוונג'ר ויורים לעברו, יפגע הפיתיון הנגרר ולמטוס לא יאונה כל רע.

החמקנות נתנה לאוונג'ר שני יתרונות התקפיים:

היתרון הראשון הוא היכולת לחדור לשטח אויב בטיסה בגובה רב, בניגוד לפרופיל טיסה נמוך שבו כלי טיס נדרשים לעיתים להיצמד לתוואי השטח (כגון טיסה בעמקים ומאחורי רכסים) כדי להפחית חשיפה לגילוי וליירוט. טיסה בגובה רב מתבצעת בצפיפות אוויר נמוכה יותר, ולעיתים מאפשרת שיוט יעיל יותר מבחינת צריכת דלק ומהירות, וכן מפחיתה סיכונים תפעוליים הקשורים לטיסה קרובה לקרקע ולמכשולים.

היתרון השני הוא היכולת לבצע גילוי, זיהוי ותצפית על מטרות ממרחק גדול יותר עוד בדרך לזירת הפעולה. בפרופיל טיסה נמוך שדה הראייה מוגבל יותר על ידי תוואי השטח, ולכן גילוי איומים או שינויים במרחב (כגון תגבור מטוסי יירוט, פריסת סוללות נ”מ ניידות או נוכחות אזרחית בקרבת המטרה) עשוי להתרחש בשלב מאוחר יותר, ולעיתים רק עם היציאה מעל קו רכס או המעבר לגובה המאפשר תצפית רחבה.

במהלך פיתוח המטוס דווח על קשיים טכנולוגיים ועלויות גוברות, בין השאר בהיבטים הקשורים לחומרים ולתהליכי הייצור. עקב עיכובים והתייקרות, התקציב הכולל הוערך בכ־5 מיליארד דולר (כ־10.5 מיליארד דולר בערכי ימינו), ועלות היחידה הוערכה בכ־165 מיליון דולר. בינואר 1991 בוטל המיזם על ידי תת־מזכיר ההגנה דיק צ’ייני, לאחר שיוצרו מספר מצומצם של אבות־טיפוס/דגמים. בהמשך נטען על ידי גורמים שונים כי התנהלות התוכנית כללה כשלים חמורים, ובמסגרת הליכים משפטיים נדרשו החברות המעורבות לשלם פיצוי בסך כ־2 מיליארד דולר לממשלת ארצות הברית.

## קישורים חיצוניים

* A-12 אוונג'ר
* 

קטגוריה:מטוסי קרב מתוצרת ארצות הברית
קטגוריה:כלי טיס חמקניים
קטגוריה:מטוסי קרב סילוניים
קטגוריה:כלי טיס המשרתים בנושאת מטוסים
הר יוסיפון

**הר יוסיפון** הוא הר געש רדום ברמת הגולן. ההר הוא חלק מקו התלים הישראלי, והוא שוכן בין הר חוזק לבין הר שיפון, דרומית לעין זיוון. גובהו של ההר 981 מ' מעל פני הים.

ההר נקרא בערבית תל יוסֻף. ועדת השמות הממשלתית, ששאפה להיצמד למקור, הציעה תחילה לקרוא לו בעברית "תל יוסף", אלא שקיבוץ הנושא שם זה כבר קיים בעמק יזרעאל. על כן, הוחלט לקרוא להר "תל יוסיפון" על שם ספר יוסיפון, שנכתב על פי ספריו של יוסף בן מתתיהו, המהווים, בין היתר, את מקור המידע העיקרי על היישוב היהודי ברמת הגולן בתקופת בית שני. בסופו של דבר הוחלף ה"תל" ב"הר", משום שלמילה תל משמעות אחרת בעברית.

בתחילת מלחמת יום הכיפורים כבשו הסורים את ההר. כוחות צה"ל השתלטו עליו מחדש ב-10 באוקטובר 1973.

במורדותיו הצפונים-מזרחיים של ההר מחצבה נטושה של טוף וסקוריה.

## גלריה

## קישורים חיצוניים
* על הקרבות בהר במלחמת יום הכיפורים

יוסיפון
יוסיפון
קטגוריה:קו התלים הישראלי
שון לוי

**שון אדם לוי** (באנגלית: **Shawn Adam Levy**; נולד ב-23 ביולי 1968) הוא שחקן, מפיק ובמאי קולנוע יהודי-קנדי.

## ביוגרפיה
לוי נולד במונטריאול, קוויבק שבקנדה. הוא בוגר אוניברסיטת ייל.

## קריירה
לוי הוא הבמאי של הסרטים "שקרן בריבוע", "ירח דבש מטורף", "12 במחיר 1", "הפנתר הוורוד", "לילה מוטרף במוזיאון", "לילה מוטרף במוזיאון 2", "לילה מוטרף במוזיאון 3: סוד הקבר", "דייט לילי" ,"לדפוק התמתחות", "מכאן אני ממשיך", ו"פלדה אמיתית". בנוסף לסרטים, היה גם הבמאי של מספר סדרות טלוויזיה, רובן לא זכו להצלחה מרובה. ב-2016 הפיק וביים מספר פרקים בסדרה "דברים מוזרים" ששודרה בנטפליקס וזכתה להצלחה רבה. 

כמפיק, הפיק את הסרטים "ראיתי את אמא מנשקת את סנטה קלאוס", "12 במחיר אחד 2", "הרוקר", "מה שקורה בוגאס", "הפנתר הוורוד 2", "שומרים על השכונה", "לחיות את הרגע", "אלכסנדר והיום הנורא, האיום, המבאס והגרוע ממש", "למה דווקא הוא", "מורים בהפרעה", "שולחן 19", "מוחות אפלים", "קשר קטלני" ו"המפגש", שהיה מועמד לפרס אוסקר לסרט הטוב ביותר ולפרס באפט"א לסרט הטוב ביותר.

בשנת 2021 ביים והפיק את הסרט "לשחרר את גאי" בהפקה של אולפני וולט דיסני ובכיכובו של ראיין ריינולדס. באותה שנה גם הפיק את הסרט "הלב האלים" ואת סרט האימה "יש מישהו בתוך הבית שלך"*.* באותה שנה הוא גם השתתף בסרט הקצר "All Too Well: The Short Film" של טיילור סוויפט.

בשנת 2022 שחרר את סרטו לשירות הזרמת המדיה נטפליקס, "פרויקט אדם" בכיכובו של ראיין ריינולדס. במרץ 2022 פורסם כי  סטיבן נייט כותב את התסריט ולוי יביים את המיני-סדרה העתידית בהפקת נטפליקס, "כל האור שאיננו רואים". 

בשנת 2023 לקח חלק בהפקת סרט המדע-בדיוני "המכתש על הירח" של דיסני+, ובהפקת סרט האימה "הבוגימן" המבוסס על הסיפור הקצר באותו השם משנת 1973 מאת סטיבן קינג.   

בשנת 2024 ביים, הפיק וכתב את סרט ההמשך "דדפול & וולברין" המהווה המשך לאירועי הסרט "דדפול 2", וכן את סרטו ה-34 של היקום הקולנועי של מארוול.     

בשנת 2025 הפיק את הסרט "אלכסנדר והנסיעה הנוראית, האיומה, המבאסת והגרועה ממש" (אנ').    

לוי חתום על חוזה הפקות עם פוקס המאה ה-20.

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים קנדים
קטגוריה:במאי קולנוע יהודים קנדים
קטגוריה:מפיקי קולנוע יהודים קנדים
קטגוריה:בוגרי בית הספר לדרמה של אוניברסיטת ייל
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1968
ויקינג מטאל

**ויקינג מטאל** (באנגלית: **Viking Metal**) הוא שם לז'אנר המתאפיין בליריקה ובמוזיקה הייחודים לו ושייך לרוב לבלאק מטאל ו/או לפולק מטאל. המונח ויקינג מטאל יוזכר בהקשר ללהקות שמבססות את הליריקה שלהן על ההיסטוריה הוויקינגית, סיפורי עם ומעשיות מארצות הצפון וכמובן על המיתולוגיה הנורדית. אף על פי שרוב להקות הוויקינג מטאל מבססות את המוזיקה שלהן על הבלאק מטאל או על הפולק מטאל, להקות ויקינג מטאל מכסות קשת רחבה של ז'אנרים במטאל ומושפעות ממגוון רחב של ז'אנרים, כגון: מטאל סימפוני, דת' מטאל ות'ראש מטאל.

## מקורות
מקורו של הוויקינג מטאל בלהקת הבלאק מטאל Bathory והוא מתוארך לשנה 1988, בה הוציאה הלהקה את אלבומה הרביעי *[[Blood Fire Death]]*. האלבום שואב את רוב מאפייניו האומנותיים מהבלאק מטאל הגולמי שעשתה בת'ורי לפניו, אך משולבים בו אלמנטים המעשירים את האטמוספירה המלחמתית שנועדה לתאר את הנושא הכללי של האלבום - המיתולוגיה הנורדית.
מכל מקום, האלבום שמסמל את התהוותו הסופית של הוויקינג מטאל הוא אלבומה החמישי של בת'ורי הנושא את השם *[[Hammerheart]]* שיצא בשנת 1990. האלבום מדגיש יותר את האלמנטים האטמוספיריים העשירים ששולבו יחד עם הבלאק מטאל באלבום *Blood Fire Death*, בעוד הקווים האסתטיים של הבלאק מטאל נעלמו כמעט לגמרי.

## קווי דמיון, מאפיינים מוזיקליים ונושאים
הוויקינג מטאל הוא ז'אנר קשה לקטלוג מבחינה טכנית, היות שלא תמיד יש לו קווים מוזיקליים ייחודים לו כתוצאה מהתבססותן של להקות על תתי-ז'אנרים אחרים במטאל (בעיקר בלאק מטאל, מטאל סימפוני ופולק מטאל). למרות זאת, להקות ויקינג מטאל חולקות במשותף נושאים, ערכים ואף השקפות עולם דומות:
אחוז ניכר מלהקות הוויקינג מטאל רוחשות יראת כבוד לתרבות הוויקינגית, לאמונה הגרמאנית הפאגאנית העתיקה ולאמונות הנורדיות המבוססות עליה, ואף דוחות את דת הנצרות ומבזות אותה עקב המרתם של תושבי צפון אירופה הפאגאנים לנצרות.
רוב להקות הוויקינג מטאל מגיעות מסקנדינביה או מגרמניה ומזהות עצמן עם אמונות פאגאניות גרמאניות ובעיקר עם אמונות נאו-פגניות כמו האסאטרו (Ásatrú).

המוזיקה של להקות הוויקינג מטאל בדרך-כלל מדגישה את המלודיות העממיות המבוססות על עבודת גיטרה המזכירה בדרך כלל את הפריטות המהירות של הבלאק מטאל או הדגשה הנעשית בעזרת כלים אתניים. בנוסף נעשית רומנטיזציה מוזיקלית והפיכת המוזיקה לאפית יותר על מנת לדמות אותה לרוח הנורדית הפאגאנית ולהעשירה באטמוספירה הרואית.

בעוד להקות מסוימות כותבות ושרות את שיריהן באנגלית על מנת להגיע לקהל מאזינים רחב יותר, להקות רבות כותבות את הליריקה שלהן בשפות האם המדוברת מארץ בה הן באו: שוודית, נורווגית, איסלנדית, גרמנית, דנית ומקצת מהלהקות גם בפינית. חלק מהלהקות אף משתמשות בניבים מקומיים בהתאם למיקומן או בגרסאות הארכאיות של שפות האם שלהן.

## רשימת להקות ויקינג מטאל

## קישורים חיצוניים

* הוויקינגים - מהמיתולוגיה למוזיקת המטאל- מתוך האתר מטאליסט

; דוגמאות לווידאוקליפים מיוטיוב: 
* 

קטגוריה:סגנונות מטאל
קטגוריה:בלאק מטאל
קולסלאו

**קולסלאו** (מהולנדית: **Coleslaw**, בישראל מכונה לעיתים **סלט כרוב**) הוא סלט כרוב העשוי בעיקר מכרוב ירוק מגורר. לרוב מוסיפים גם גזר מגורר. ישנן גרסאות רבות למאכל, כגון הוספת כרוב אדום, אננס או תפוח. הרוטב המסורתי הכיל שמן צמחי וחומץ או ויניגרט. גרסאות מודרניות יותר מכילות מיונז או תחליפיו, ויש המוסיפים גם חרדל ומלח. 

מכינים את הסלט עם הרוטב לפחות כמה שעות לפני ההגשה כדי לאפשר לטעמים להתערבב ולכרוב להתרכך. הכרוב עשוי להיות קצוץ, מגורר לרצועות או חתוך לריבועים.

בישראל מוגשת גרסה עם מיונז וגרסה עם שמן, מכרוב לבן או אדום או שניהם יחד. לכרוב הלבן מוסיפים לרוב גזר. 

קולסלאו משמש כמאכל נלווה, למשל בארוחת צהריים ובארוחת מנגל. הוא משמש גם כמילוי לכריכים, בעיקר כריכי בשר כגון נקניקים שונים, המבורגר או נקניקייה. בשוודיה הוא מוגש ברוטב שמן וחומץ לצד פיצה.

הסלט המודרני לא הומצא לפני המאה ה-18 כיוון שרק אז הומצא המיונז. מקור שמו של הסלט במונח ההולנדי "koolsla", קיצור של "koolsalade" שמשמעותו "סלט כרוב". בדרום ארצות הברית מקצרים את השם "קולסלאו" ל"סלאו" והמילה "סלאו" הפכה למונח בפני עצמה, כך שקיימים כעת סוגי סלאו אחרים כמו ברוקולי סלאו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סלטים
קטגוריה:מתאבנים
קטגוריה:המטבח האמריקאי
קטגוריה:מאכלי כרוב
סלט כרוב

**סלט כרוב** הוא מאכל נפוץ במטבחים רבים המבוסס על כרוב קצוץ. הסלט מוגש קר.

המרכיב המרכזי בסלט הוא בדרך כלל כרוב הגינה, לבן או אדום, לרוב פרוס לרצועות דקות. לכרוב הקצוץ מתווספים לעיתים ירקות כגזר מגורר, בצל קצוץ, פטרוזיליה ועוד. הרוטב משתנה לפי המסורת הקולינרית ועשוי להכיל שמן, מיץ לימון, חומץ, מלח, סוכר, מיונז, שמנת חמוצה או חרדל.

בישראל סלט הכרוב נפוץ במסעדות מזרחיות, לרוב כתוספת למנות בשרים כחלק ממבחר הסלטים המוגש בפתיחת הסעודה. במרכולים נפוצים סוגים שונים של סלט כרוב מוכן, לרבות בתיבול מיונז, אסייתי או מתוק-חמוץ.


Popeyes coleslaw.JPG|קולסלאו
Purple cabbage coleslaw.jpg|סלט כרוב אדום במיונז
Wild Boar & Beer BBQ 2010 (4878441690).jpg|סלט כרוב ופטריות מקנדה


## ראו גם
* קולסלאו
* סלט מלפוף

קטגוריה:מאכלי כרוב
כרוב